----

----

I Informácie

Rada

----

Oznámenie o nadobudnutí platnosti Zmluvy o pristúpení medzi Belgickým kráľovstvom, Českou republikou, Dánskym kráľovstvom, Spolkovou republikou Nemecko, Estónskou republiku, Helénskou republikou, Španielskym kráľovstvom, Francúzskou republikou, Írskom, Talianskou republikou, Cyperskou republikou, Lotyšskou republikou, Litovskou republikou, Luxemburským veľkovojvodstvom, Maďarskou republikou, Maltskou republikou, Holandským kráľovstvom, Rakúskou republikou, Poľskou republikou, Portugalskou republikou, Slovinskou republikou, Slovenskou republikou, Fínskou republikou, Švédskym kráľovstvom, Spojeným kráľovstvom Veľkej Británie a Severného Írska (členské štáty Európskej únie)

a Bulharskou republikou a Rumunskom

o pristúpení Bulharskej republiky a Rumunska k Európskej únii

(2006/C 321/01)

Zmluva o pristúpení podpísaná 25. apríla 2005 (1) v Luxemburgu nadobudne platnosť 1. januára 2007 po uložení všetkých ratifikačných listín a podľa jej článku 4 ods. 2.

----

(1)Ú. v. EÚ L 157, 21.6.2005, s. 11.

----

Komisia

----

Výmenný kurz eura (1)

28. decembra 2006

(2006/C 321/02)

1 euro= 

----

(1)

Zdroj: referenčný výmenný kurz publikovaný ECB.

----

----

Predbežné oznámenie o koncentrácii

(Prípad č. COMP/M.4178 — MAN Ferrostaal/Eurotecnica Group)

(Text s významom pre EHP)

(2006/C 321/03)

----

(1)Ú. v. EÚ L 24, 29.1.2004, s. 1.

----

----

Zoznam príslušných vnútroštátnych úradov stanovených v nariadení Európskeho parlamentu a Rady (ES) č. 648/2004 z 31. marca 2004 o detergentoch (1)

(2006/C 321/04)

(Poznámka: Tento zoznam a ďalšie aktualizované zoznamy budú takisto dostupné na internete (2))

----

(1)  EÚ L 104, 8.4.2004, s. 1, naposledy zmenené a doplnené nariadením (ES) č. 907/2006 (Ú. v. EÚ L 168, 21.6.2006, s. 5).

(2)  http://ec.europa.eu/enterprise/chemicals/legislation/fertilizers/index_en.htm

----

----

Uverejnenie žiadosti v zmysle článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

(2006/C 321/05)

Týmto uverejnením vzniká právo na vznesenie námietky proti zápisu v zmysle článku 7 nariadenia Rady (ES) č. 510/2006. Vyhlásenia obsahujúce námietky musia byť doručené Komisii v lehote do šiestich mesiacov od tohto uverejnenia.

SÚHRN

NARIADENIE RADY (ES) č. 510/2006

Žiadosť o zápis v zmysle článku 5 a článku 17 ods. 2

„CASTAGNA CUNEO“

ES č.: IT/PGI/005/0342/24.04.2004

CHOP ( ) CHZO ( X )

Tento súhrn má výlučne informatívny charakter. Záujemcovia si môžu na získanie podrobnejších informácií vyžiadať úplnú verziu špecifikácie od vnútroštátnych orgánov uvedených v časti 1 alebo od Európskej komisie (1).

1.   Kompetentný úrad členského štátu:

2.   Žiadajúca skupina:

3.   Druh výrobku:

Trieda 1.6 – Zelenina a ovocie v prirodzenom stave alebo spracované

4.   Špecifikácia (súhrn podmienok podľa článku 4 ods. 2)

4.1   Názov: „Castagna Cuneo“

4.2   Popis: CHZO „Castagna Cuneo“ sa môžu označovať výhradne nasledujúce odrody gaštanov odvodené od rodu „Castanea sativa“ okrem špecifických hybridov: Ciapastra, Tempuriva, Bracalla, Contessa, Pugnante, Sarvai d'Oca, Sarvai di Gurg, Sarvaschina, Siria, Rubiera, Marrubia, Gentile, Verdesa, Castagna della Madonna, Frattona, Gabiana, Rossastra, Crou, Garrone Rosso, Garrone Nero, Marrone di Chiusa Pesio, Spina Lunga.

Vylučujú sa aj výrobky získané z mladých lesov, zmiešaných lesov, semenných lesov vyrastených zo zostarnutých porastov, aj keď sú uvedeného rodu.

CHZO „Castagna Cuneo“ sa vyznačuje sladkou a delikátnou chuťou a chrumkavosťou vonkajšieho oplodia, vďaka čomu je obzvlášť vhodný na konzumáciu v čerstvom ako aj v spracovanom stave.

Čerstvý gaštan ma v stave určenom na konzumáciu nasledujúce vlastnosti: vonkajšie sfarbenie oplodia od svetlogaštanovej do tmavohnedej, hilum viac menej široké, ale prečnievajúce na bočných stranách, orechovej farby; hviezdicovité prúžkovanie; vonkajšie oplodie od žltej do svetlogaštanovej farby, konzistencia prevažne chrumkavá; semeno od bielej do krémovej farby; sladká a delikátna chuť; veľkosť: maximálny počet nažiek na kg = 110.

Vnútorné alebo vonkajšie poruchy (prasknutý, červivý, splesnivený plod, červivé vnútro) na viac ako 10 % plodov nie sú prijateľné.

Suché olúpané gaštany musia byť celé, zdravé, svetlej slamovej farby. Poruchy (stopy hniloby, deformácie, praskliny, ovocie so stopami oplodia, atď.) na viac ako 10 % suchých plodov nie sú prijateľné.

Vlhkosť v takto získanom celom suchom plode nemôže prekročiť 15 %.

4.3   Zemepisná oblasť: Výrobná oblasť „Castagna Cuneo“ CHZO zahŕňa približne 110 obcí provincie Cuneo, ktoré sú uvedené vo výrobnej špecifikácii.

4.4   Dôkaz pôvodu: Každá fáza výrobného procesu musí byť monitorovaná a obsahovať dokumentáciu o vstupujúcich a vystupujúcich výrobkoch. Týmto spôsobom a prostredníctvom zápisu do príslušných zoznamov zariadení určených na výrobu CHZO Castagna Cuneo, výrobcov a baliacich zariadení, ktoré spravuje kontrolný orgán, ako aj vypracovávanie výrobných a baliacich záznamov a oznamovanie kontrolnému orgánu vyrobených množstiev a všetkých dávok baleného a etiketami označeného výrobku pred uvedením do predaja za účelom spotreby, sa zabezpečuje sledovateľnosť a možnosti vysledovania (od začiatku po celom výrobnom procese) výrobku. Všetky osoby, fyzické a právnické, zapísané na príslušných zoznamoch podliehajú kontrole zo strany kontrolného orgánu podľa ustanovení výrobnej špecifikácie a príslušného kontrolného plánu.

4.5   Metóda získavania: Špecifikácia okrem iného uvádza, že gaštanové lesy sa nachádzajú v slnečných polohách a sú chránené pred vetrom. Je zakázané akékoľvek používanie syntetických hnojív a rastlinných liekov okrem látok povolených v rámci ekologického poľnohospodárstva (nariadenie Spoločenstva 2092/91 a nasledujúce).

Hustota plodných rastlín nesmie presiahnuť 150 rastlín na hektár.

Pozemok sa musí chrániť pred nadmerným rozvojom trávnatej a krovinatej vegetácie pomocou každoročného kosenia trávy a odstraňovania krovín, paprade a odumretých rastlín ešte pred zberom plodov, za účelom umožniť rovnomerný zber plodov. Pravidelné strihanie stromov na ozdravenie rastlín od napadnutí parazitmi je povolené.

Zber sa môže vykonávať ručne alebo mechanickými prostriedkami (zberné stroje), ktoré sú však schopné zachovať celistvosť výrobku.

Obdobie zberu začína začiatkom septembra a končí v novembri.

Čerstvý výrobok bude možné konzervovať prostredníctvom spracovania v teplej vode pomocou použitia správnej tradičnej techniky.

Je povolené použiť techniku „curatura“, ktorá spočíva v ponorení plodu do vody pri teplote vonkajšieho prostredia na 7-9 dní. Táto technika umožňuje dosiahnuť mierne mliečne kvasenie, ktoré bráni rozvoju patogénnych húb a tým vytvára prakticky sterilné prostredie bez toho, aby bolo potrebné pridávať akékoľvek prímesi. Okrem toho je povolené plody konzervovať olúpaním a následným zmrazením, v súlade s postupom ustanoveným pre mrazené výrobky.

Výrobok Castagna Cuneo – Secca (suchý) musí byť vyrobený pomocou tradičnej technológie sušenia na pomalom ohni, ktoré pokračuje v sušiarňach tvorených prevažne z murovaných priestorov. V týchto sušiarňach sa gaštany rozmiestnia na plochý rošt (mriežku), pod ktorým sa vytvorí ohnisko alebo sa sušia pomocou tepelného výmenníka. Palivo nebude môcť obsahovať odrezky a odpad z chemicky spracovaného dreva. Tento proces trvá približne 30 dní.

Triedenie, kalibrovanie, spracovanie a konzervácia plodov sa musia vykonávať v oblasti stanovenej v článku 3 výrobnej špecifikácie.

4.6   Spojenie: Žiadosť o zápis CHZO vychádza z nepochybnej povesti tohto plodu, ktorý má od dávnych čias prirodzený pôvod vo výrobnej oblasti. Prvé zmienky o gaštanoch v provincii Cuneo pochádzajú z konca XII. storočia, o čom svedčia písomné zmienky kartuziánskeho kláštora Certosa di Pesio týkajúce sa nadobudnutých územní, v ktorých sa medzi rokmi 1173 a 1277 uvádza, že pätinu obrábaných polí predstavovali gaštany. V poľnohospodárskej oblasti provincii Cuneo, sa začiatkom 19. storočia na okrajoch obrábaných polí nachádzali rozsiahle plochy gaštanových lesov, z ktorých bola väčšina vysokého vzrastu. Gaštanové lesy boli naďalej v 19. storočí, rovnako ako počas predchádzajúcich storočí, stredobodom organizácie roľníckeho života. Gaštany predstavovali jednu z mála možností pre obchodovanie v horských oblastiach; na jeseň roľníci schádzali z horských a apeninských dedín s vrecami gaštanov. Najvýznamnejším trhom bol trh Cunejský trh, ktorý sa konal počas významného jarmoku Sv. Martina 11. novembra, počas ktorého sa hodnota gaštanov vyrovnala hodnote najhodnotnejšieho hrozna. Cuneo bolo miestom veľmi aktívneho trhu už od konca 16. storočia a v priebehu niekoľkých rokov sa stal trhom s európskym významom; miestny a zahraničný predaj sa neustále rozširoval, najmä vďaka neustálemu nárastu dopytu po Cunejských gaštanoch. Povesť CHZO sa neobmedzuje len na európsky trh, najmä na Francúzsko, Nemecko, Rakúsko, Švajčiarsko a Anglicko, ale medzi jeho veľkých priaznivcov patria tiež iné krajiny, ako napríklad Spojené štáty a Argentína.

Ako príklad dobrého mena gaštanov Castagna di Cuneo je možné okrem iného uviesť početné hody a stretnutia organizované za účelom vyzdvihnúť kvality CHZO ako napríklad gaštanový týždeň „Settimana del Castagno“ organizovaný v Cuneu, počas ktorého najlepší technici a výrobcovia z tohto sektora diskutujú o rôznych problematikách spojených s pestovaním týchto plodov. V minulosti bola obzvlášť významná každoročná slávnosť gaštanov „Sagra del Marrone“ organizovaná v Chiusa di Pesio, ktorá bola dokonca pozorne sledovaná miestnymi denníkmi, ktoré si nenechali ujsť príležitosť uverejniť presné správy z tejto udalosti. Vďaka tomuto veľkému úspechu bola táto slávnosť čoskoro premiestnená do mesta Cuneo, v ktorom sa oslavy konali vo veľkom štýle, s predstaveniami akéhokoľvek druhu, medzi ktorými mali významné miesto výstavy gaštanov. Najstaršou a najznámejšou jesennou slávnosťou zostáva však „Fiera fredda di San Dalmazzo“, tesne pred príchodom zimy, ktorá so svojou 430-ročnou históriou predstavuje odjakživa nesporné existujúce spojenie medzi oblasťou pôvodu, obyvateľstvom a gaštanom.

Tiež rozsiahly receptár cunejskej kuchyne, v ktorej má cunejský gaštan nesporne kráľovské postavenie, predstavuje najjasnejší dôkaz o tradičnej prítomnosti gaštanov v oblasti pôvodu. Okrem konzumácie v čerstvom stave sa gaštan používa v nespočetnom množstve jedál, od najjednoduchších tradičných roľníckych až po najrafinovanejšie recepty. Popri varených alebo pečených gaštanoch alebo na spôsob „mundaj“, ktoré sú symbolom slávnosti a dobrej nálady počas nočných osláv, sa pripravuje tiež „marron glacé“, zvitok čokolády s gaštanmi alebo slané jedlá, ako napríklad pečená bravčovina alebo jelenina s gaštanmi.

4.7   Kontrolný orgán: 

4.8   Označovanie etiketami: Gaštany CHZO „Castagna Cuneo“ v čerstvom stave, vhodné na konzumáciu je možné uvádzať na trh v nasledujúcich baleniach:

balenia vo vreckách z rôzneho materiálu s hmotnosťou medzi 0,10 a 30 kg, medzi ktorými sa používajú najmä tieto balenia: 0,10-0,25-0,5-1-2,5-5-10-25-30 kg;

debničky z dreva alebo plastových materiálov s rozmermi 30 x 50 a 40 x 60;

jutové vrecia s hmotnosťou medzi 5 a 100 kg (5-10-25-30-50-100);

Suché gaštany CHZO „Castagna Cuneo“ – Secca, vhodné na konzumáciu je možné uvádzať na trh v nasledujúcich baleniach:

balenia vo vreckách z rôzneho materiálu s hmotnosťou medzi 0,10 a 30 kg, medzi ktorými sa používajú najmä tieto balenia: 0,10-0,25-0,5-1-2,5-5-10-25-30 kg.

V každom prípade je gaštany možné predávať len v predbalenom stave alebo priamo v balení vhodnom na predaj.

Na štítku určenom na hromadné balenia alebo na jednotlivé obaly je potrebné uviesť Chránené zemepisné označenie „Castagna Cuneo“ jasnými a nezmazateľnými znakmi, jednoznačne rozlíšiteľnými od ostatných nápisov, po ktorom hneď nasleduje nápis „Chránené zemepisné označenie (Indicazione Geografica Protetta)“.

Konkrétne na obaloch budú musieť byť uvedené tlačeným písmom v rovnakých rozmeroch slovné spojenia „Castagna Cuneo“ alebo „Castagna Cuneo“ – Secca, po ktorých hneď nasleduje slovné spojenie „Chránené zemepisné označenie (Indicazione Geografica Protetta)“.

V tom istom vizuálnom poli musí byť uvedené meno, názov spoločnosti a adresa baliaceho zariadenia ako aj pôvodná hmotnosť brutto.

Slovné spojenie „Chránené zemepisné označenie (Indicazione Geografica Protetta)“ sa môže opakovať na inej časti obalu alebo etikety, tiež v podobe akronymu „CH.Z.O. (I.G.P.)“.

V kombinácii s chráneným zemepisných označením je povolené používať označenia a(alebo) grafické symboly, ktoré sa odkazujú na názvy spoločností alebo kolektívne známky alebo individuálne podnikové známky za predpokladu, že nemajú pochvalný význam alebo nezavádzajú nadobúdateľa.

Popis loga

Názorné prvky, ktoré tvoria logo predstavujú mierne doprava naklonený obrys gaštana. Ľavý profil ovocia lemuje nápis „castagna“, napísaný exkluzívnym kaligrafickým písmom, zatiaľ čo pravý profil tvorí ručný grafický znak, ktorý imituje rýchly a rozhodný ťah štetcom. Známku dopĺňa gaštanový list nachádzajúci sa v spodnej časti ovocia a obsahujúci nápis bielej farby „Cuneo“, napísaný exkluzívnym kaligrafickým písmom. Na spodnej strane vľavo je uvedený nápis CHZO (IGP) napísaný písmom „Frutiger light“.

Výrobky, na prípravu ktorých sa používa CH.Z.O. „Castagna Cuneo“, tiež po vypracovaní alebo spracovaní, je možné poskytovať na konzumáciu v baleniach obsahujúcich odkaz na uvedené označenia bez uvedenia loga Spoločenstva za podmienky, že výrobok s chráneným označením, certifikovaný ako taký, predstavuje výlučnú súčasť príslušnej kategórie tovarov; používatelia výrobku s chráneným označením majú povolenie od vlastníkov práv duševného vlastníctva vyplývajúceho zo zápisu CH.Z.O. Konzorciom, ktoré Ministerstvo poľnohospodárskych a lesníckych politík (Ministero delle Politiche Agricole e Forestali) poverilo ochranou. Toto poverené Konzorcium ich tiež zapíše do príslušných zoznamov a bude dohliadať na správne používanie chráneného označenia.

V prípade nečinnosti Konzorcia povereného ochranou bude uvedené funkcie vykonávať Ministerstvo poľnohospodárskych a lesníckych politík (Ministero delle Politiche Agricole e Forestali) ako vnútroštátny orgán zodpovedný za vykonávanie nariadenia (ES) č. 510/2006.

4.9   Vnútroštátne požiadavky: —

----

(1)  Európska komisia, Generálne riaditeľstvo pre poľnohospodárstvo a rozvoj vidieka, Politika kvality poľnohospodárskych výrobkov, B-1049 Brusel, Belgicko.

----

----

Súhrn rozhodnutí Spoločenstva o obchodných povoleniach z hľadiska liečiv od 1. novembra 2006 do 30. novembra 2006

(Uverejnené podľa článku 13 alebo článku 38 nariadenia Európskeho parlamentu a Rady (ES) č. 726/2004 (1))

(2006/C 321/06)

—   Vydanie obchodného povolenia (článok 13 nariadenia Erópskeho parlamentu a Rady (ES) č. 726/2004): Povolené

—   Úprava obchodného povolenia (článok 13 nariadenia Európskeho parlamentu a Rady (EHS) č. 726/2004): Povolená

—   Odobratie obchodného povolenia (článok 13 nariadenia Európskeho parlamentu a Rady (EHS) č. 726/2004)

—   Vydanie obchodného povolenia (článok 38 nariadenia Erópskeho parlamentu a Rady (ES) č. 726/2004): Povolené

—   Úprava obchodného povolenia (článok 38 nariadenia Európskeho parlamentu a Rady (EHS) č. 726/2004): Povolená

Ak máte záujem o správu verejného hodnotenia daných liečiv alebo o príslušné rozhodnutia, kontaktujte:

----

(1)Ú. v. EÚ L 136 z 30.4.2004, s. 1.

----

----

Uverejnenie žiadosti podľa článku 6 ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

(2006/C 321/07)

Týmto uverejnením vzniká právo vzniesť námietku voči žiadosti podľa článku 7 nariadenia Rady (ES) č. 510/2006. Námietky musia byť Komisii doručené v lehote šiestich mesiacov odo dňa tohto uverejnenia.

SÚHRNNÉ INFORMÁCIE

NARIADENIE RADY (ES) č. 510/2006

Žiadosť o registráciu podľa článku 5 a článku 17 ods. 2

„ASPARAGO BIANCO DI BASSANO“

ES č. IT/PDO/005/0338/17.03.2004

CHOP ( X ) CHZO ( )

Tento oznam je informatívnym zhrnutím. Úplné podrobné informácie môžu zainteresované strany získať zo špecifikácií výrobkov v úplnom znení od vnútroštátnych orgánov uvedených v časti 1 alebo od Európskej komisie (1).

1.   Zodpovedný útvar členského štátu

2.   Žiadateľ

3.   Druh výrobku

Trieda 1.6 – Ovocie, zelenina a obilniny bez ďalšieho spracovania alebo spracované z prílohy I – Špargľa

4.   Špecifikácia (zhrnutie požiadaviek podľa článku 4 ods. 2)

4.1   Názov: „Asparago Bianco di Bassano“

4.2   Opis: CHOP „Asparago Bianco di Bassano“ je vyhradené výlučne výhonkom špargle (asparagus officinalis L.) vypestovaným v produkčnej oblasti definovanej v bode 4.3, získaným z miestneho ekotypu „Comune – o Chiaro – di Bassano“ („obyčajný – alebo svetlý – z Bassana“).

Výhonky, ktoré môžu niesť CHOP „Asparago Bianco di Bassano“, musia byť:

bielej farby. Pripúšťa sa jemne ružové sfarbenie a prípadné nepatrné stopy po hrdzi na listeňoch a pri koreni, pod podmienkou, že sa neťahajú až po vrch výhonkov (prvé tri centimetre), že ich môže spotrebiteľ bežným spôsobom olúpať a v žiadnom prípade nemôžu presahovať 10 %-nú plochu produktu vo zväzku,

pekne sformované: rovné; celé; na vrchu pevne upnuté. Výhonky nemôžu byť duté, rozštiepené, ošúpané ani zlomené. Mierne vláknitý charakter plodu spôsobuje pri balení dosť výrazné bočné popraskanie výhonkov. Z tohto dôvodu sa tolerujú jemné praskliny, pokiaľ sa však objavili až po zbere a ak nepresahujú viac ako 15 % produktu vo zväzku; mierne zakrivené výhonky sú prípustné;

krehké; výhonky, ktoré začínajú drevnatieť sú zamietnuté;

čerstvého vzhľadu a sviežej vône; bez cudzorodého zápachu a chute;

zdravé, t. j. bez akéhokoľvek poškodenia spôsobeného hlodavcami a hmyzom;

čisté, bez zeminy či iných nečistôt;

bez vody a dostatočne suché po umytí a ochladení studenou vodou, do ktorej neboli pridané chemikálie.

Rez na spodnom konci výhonkov musí byť čo najhladší a čo najkolmejší na pozdĺžnu os.

Zaradenie podľa veľkosti sa určuje podľa dĺžky a priemeru výhonku. Priečny priemer výhonkov sa meria v strede ich dĺžky. Minimálny priečny priemer, vrátane tolerancie, je 11 mm. Výhonky musia byť balené tak, aby odchýlky priečneho rezu výhonkov v každom zväzku nepresahovali 10 mm. Zväzky sú triedené podľa priečneho priemeru zviazaných výhonkov.Dĺžka výhonkov vo zväzku musí taktiež zodpovedať danému triedeniu a ukazovateľom v nasledujúcej tabuľke:

4.3   Zemepisná oblasť: Zemepisná oblasť: Zemepisná oblasť, v ktorej prebieha pestovanie a balenie plodu „Asparago Bianco di Bassano“ sa nachádza na území niekoľkých obcí provincie Vicenza, neďaleko mesta Bassano del Grappa, v súlade s informáciami uvedenými v špecifikácii pestovania.

4.4   Dôkaz o pôvode: Každá fáza procesu pestovania sa bude monitorovať prostredníctvom registrácie výrobkov na začiatku a na konci procesu. Týmto spôsobom a prostredníctvom záznamov do príslušných zoznamov spravovaných orgánom povereným kontrolou obrábanej pôdy, pestovateľov a baliarní a taktiež nahlásením vyprodukovaných množstiev je zaručená možnosť sledovať a spätne vysledovať pôvod výrobku od začiatku do konca výrobného procesu. Všetky fyzické alebo právnické osoby uvedené v príslušných zoznamoch podliehajú kontrolám zo strany kontrolného orgánu, ako je ustanovené vo výrobnej špecifikácii a v príslušnom pláne kontroly. Tieto kontroly sa týkajú najmä záznamov do zoznamu predloženého orgánu poverenému kontrolou pozemkov, na ktorých sa pestuje „Asparago Bianco di Bassano“ a to na každý hospodársky rok, ďalej sa týkajú presného označenia katastrálneho ohraničenia pozemkov, na ktorých sa pestuje „Asparago Bianco di Bassano“. Na každej katastrálnej parcele sa kontrolujú informácie o uvedenej vlastníckej spoločnosti, pestovateľskej spoločnosti, oblasti a taktiež ploche, na ktorej sa pestuje „Asparago Bianco di Bassano“ a kontroluje sa taktiež registrácia poradových číselných kódov označených zväzkov.

4.5   Spôsob výroby: V špecifikácii sa okrem iného ustanovuje, že pH pozemkov sa musí pohybovať medzi 5,5 a 7,5. Analýza pozemkov je povinná pre každú novú výsadbu a v každom prípade je povinná minimálne každých 5 rokov, aby sa preverili hlavné parametre (pH, dusík, fosfor, draslík, vápnik, horčík a organické látky). V prípade novej výsadby sú platné analýzy uskutočnené v priebehu predchádzajúcich troch rokov. Príprava pozemku musí prebehnúť na jeseň pred výsadbou; pozostáva z ľahkého poorania pôdy do maximálne 30 centimetrovej hĺbky a po ňom môže prípadne nasledovať orba priehlbníkom do 40-50 centimetrovej hĺbky. Pri novej výsadbe musí byť vzdialenosť medzi dvojitými riadkami minimálne 1,8 m a medzi obyčajnými riadkami 2 m; maximálna hustota však musí byť 1,8 sadeníc na meter štvorcový.

Brázdy musia byť hlboké 15 až 20 cm. Stonky špargle musia byť presádzané v marci alebo v apríli a mladé sadenice najneskôr do júna. Premiestnenie záhonu špargle na to isté miesto sa môže uskutočniť najskôr po štyroch rokoch.

V prípade, že sa potvrdí prítomnosť ochorenia rastlín radikálneho typu (Rhizoctonia a Fusarium), nemôže byť záhon znovu vysadený skôr ako po ôsmich rokoch. Výsadbe záhonu špargle nesmie predchádzať pestovanie zemiakov, lucerny, mrkvy, ďateliny alebo cukrovej repy, pretože tam vzniká riziko napadnutia ochorením Rhizoctonia. Pred výsadbou špargle sa však odporúča pestovať obilniny ako napr. jačmeň, pšenicu alebo kukuricu.

Poľnohospodári môžu sami zabezpečiť rozmnožovanie vegetatívneho materiálu určeného na samozásobovanie. Týka sa to však len miestneho ekotypu, ktorý zodpovedá charakteristikám citovaným v článku 2 výrobnej špecifikácie.

Pred novou výsadbou je povinné urobiť kompletnú analýzu základných parametrov (pH, N, P, K, Ca, Mg a organické látky) pozemku. Táto analýza sa musí zopakovať každých 5 rokov; analýzy uskutočnené v priebehu predchádzajúcich troch rokov sú platné.

Pred výsadbou sa musí pozemok pohnojiť hnojom pochádzajúcim z hovädzieho dobytka. V štádiu zrelosti je potrebné vkopať 600 metrických centov na hektár. V prípade použitia iného organického hnojiva musí byť dodržaná referenčná hodnota určená pre hnoj pochádzajúci z hovädzieho dobytka.

Minimálne 50 % dusíka musí byť organického pôvodu. Hnojenie fosfátovým hnojivom a časť hnojenia draslíkovým hnojivom prebieha v tom istom čase ako jesenné zásahy alebo zásahy na konci zimy, zatiaľ čo hnojenie dusíkovým hnojivom a zvyšok hnojenia draslíkovým hnojivom sa uskutoční niekoľkokrát po zbere (najneskôr však do konca júla). Prívod nutričných prvkov nesmie za rok presiahnuť nasledujúce maximálne jednotkové limity na hektár: dusík 150, fosfor 80, draslík 180. Prípadné doplnky mikroživín sa pridávajú počas jesenného a zimného obdobia.

Pokrytie je povolené počas zberu a to prostredníctvom tmavej plastovej fólie určenej na boj proti burine a na ochranu proti svetlu, prípadne prostredníctvom iného materiálu, ktorý zabezpečí zachovanie konečných vlastností výrobku.

V štádiu úplného vyschnutia nadzemných častí rastlín je potrebné ich pokosiť, odstrániť a spáliť a po zbere je treba urovnať nakopenú zem, aby nedošlo k prehnanému zdvihnutiu koreňového systému rastliny.

Zber plodín musí prebehnúť medzi 1. marcom a 15. júnom.

Plody stabilizovaného a chráneného pestovania (tunel) sa so súhlasom kontrolného orgánu môžu zbierať pred uvedeným dátumom, no v žiadnom prípade nie pred 1. februárom.

Maximálna povolená produkcia záhonu špargle v plnej produkcii je 80 metrických centov na hektár.

Úprava a balenie tohto produktu môže prebiehať výhradne v oblasti pôvodu, ktorá je uvedená v článku 3 výrobnej špecifikácie, s cieľom umožniť vývoj typických vlastností produktu a zaručiť možnosť spätnej vysledovateľnosti a kontroly.

4.6   Súvislosti: Typickou vlastnosťou pôdy výrobnej oblasti plodu Asparago Bianco di Bassano je bahnitá alebo bahnito-piesočnatá štruktúra a podložie bohaté na štrk; je dostatočne priepustná a obsahuje organické látky. Jej pH sa pohybuje medzi 5,5 a 7,5 (pôda pod bodom kyslosti až neutrálna).

Príslušná oblasť je aluviálneho pôvodu a patrí do regiónu Valsugana, ktorý je zavlažovaný riekou Brenta. Jej osobitné vlastnosti sú výsledkom fyzikálno-chemického zloženia ulomených, štrkových, piesočnatých a ílovitých materiálov prenesených tečúcimi vodami a nanesených do riečnej nížiny.

Klimatická situácia pásiem, na ktorých sa pestuje Asparago Bianco di Bassano je silne ovplyvnená riekou Brenta pretekajúcou cez región Valsugana a ochranou, ktorú jej poskytuje benátske predalpie a pohorie Grappa.

Priemerné ročné zrážky sa pohybujú okolo 1 000 mm. Najviac ich je v apríli až máji a v septembri až októbri.

Priemerná teplota sa pohybuje od 2,5 až po 23 °C: najnižšie hodnoty sú dosiahnuté v januári a najvyššie v júli. Jedným z meteorologických javov, na ktoré treba prihliadať, je sila a smer vetra, ktorý fúka od Alta Valsugana smerom na juhovýchod a vytvára tak nad produkčnou oblasťou miestnu mikroklímu, pre ktorú je charakteristická stagnácia vlhkosti, minimálny výskyt hmly a znížený vplyv na teplotné rozpätie pôdy.

Vďaka všetkým týmto charakteristikám rastlina rozvíja komplexný rozľahlý a hlboký koreňový systém skladajúci sa z hrubých pakoreňov a dužinatých koreňov. Tento systém umožňuje lepšie vstrebávanie živín a podporuje tvorbu sladkých látok. Výsledkom je rýchly vývin výhonkov dostatočnej a zodpovedajúcej veľkosti, ktoré sú úplne jedlé alebo len málo vláknité.

Benátska republika považovala špargľu za vzácnu potravinu, pretože sú o nej zmienky už v 16. storočí v účtovných informáciách banketov organizovaných na počesť významných hostí. Benátčania ju pestujú už od 17. storočia v Orti di Terraferma. Biskupi, cestujúci na protireformný Tridentský koncil (1545-1563), prechádzali cez Bassano a ochutnávali tam tento miestny plod. Niektorí z nich opísali jeho dietetické prednosti. Okrem toho sa našlo mnoho svedectiev, ktoré potvrdzujú kvalitatívne vlastnosti a význam plodu Asparago Bianco di Bassano.

4.7   Kontrolný orgán: 

Kontrolný orgán zodpovedá podmienkam definovaným v norme EN 45011.

4.8   Označovanie etiketami: Každé balenie musí obsahovať zväzok rovnakej veľkosti a každý zväzok musí byť homogénny. Výhonky musia byť predávané v pevne zviazaných zväzkoch vážiacich 0,5 až 4 kg.

Výhonky, ktoré sú mimo zväzku, musia zodpovedať výzoru a priemernej veľkosti výhonkov vo zväzku. Výhonky musia byť rovnakej veľkosti.

Podľa tradície musí byť po zarovnaní spodkov každý zväzok pevne zviazaný pomocou „stroppy“ (mladý konárik alebo výhonok vŕby). Na „stroppe“ každého zväzku musí byť upevnený štítok, na ktorom musí byť uvedené CHOP „Asparago Bianco di Bassano“ a poradové identifikačné číslo zväzku umožňujúce spätnú vysledovateľnosť pôvodu.

Balenie by malo byť z dreva, z plastu alebo z akéhokoľvek iného vhodného materiálu a zväzky v ňom musia byť uložené rovnomerne.

Na vonkajšej strane každého obalu alebo na etikete musia byť uvedené nasledujúce informácie: ASPARAGO BIANCO DI BASSANO – CH.O.P.; meno výrobcu, obchodný názov a adresa baliarne, dátum balenia a nasledujúce obchodné špecifikácie: kvalitatívna kategória (norma EÚ), veľkosť, počet a priemerná váha zväzkov.

Značka produktu sa skladá z loga CHOP a z identifikačného poradového kódu výrobku a výrobcu, ktorý zároveň zabezpečí spätnú vysledovateľnosť produktu.

Takáto značka má byť pripevnená na „stroppe“ jednorazovým uzáverom vo vrchnej časti zväzku a má zabezpečiť chránené označenie pôvodu produktu.

4.9   Vnútroštátne požiadavky: —

----

(1)  Európska komisia, Generálne riaditeľstvo pre poľnohospodárstvo a rozvoj vidieka, Politika kvality poľnohospodárskych produktov, B-1049 Brusel.

----

----

Uverejnenie žiadosti o zmenu a doplnenie v zmysle článku 6, ods. 2 nariadenia Rady (ES) č. 510/2006 o ochrane zemepisných označení a označení pôvodu poľnohospodárskych výrobkov a potravín

(2006/C 321/08)

Týmto uverejnením vzniká právo na vznesenie námietky v zmysle článku 7 nariadenia Rady (ES) č. 510/2006. Vyhlásenia obsahujúce námietky musia byť doručené Komisii v lehote do šiestich mesiacov od tohto uverejnenia.

ŽIADOSŤ O ZMENU A DOPLNENIE

NARIADENIE RADY (ES) č. 510/2006

Žiadosť o zmenu a doplnenie v zmysle článku 9 a článku 17 ods. 2

„ASIAGO“

Č. ES: IT/PDO/117/0001

CHOP ( X ) CHZO ( )

Požadovaná(-é) zmena(-y) a doplnenie(-a)

Údaj(-e) v špecifikáciách:

Zmena(-y) a doplnenie(-a):

Opis

Žiadosť obsahuje spresnenie špecifických, chemických (vlhkosť, obsah proteínov, tukov, tukov v sušine) a mikrobiologických (patogény, S. aureus, E. coli, koliformné baktérie 30°) vlastností obidvoch druhov syra „Asiago“„pressato“ (lisovaného) a „d'allevo“ (vyzretého).

Uvádza sa, že tieto bochníky je tiež možné po dovŕšení minimálnej doby vyzretia výrobku povrchovo upraviť pomocou látok, ktoré povoľujú vnútroštátne predpisy, toto však neplatí pre bochníky, ktoré sa označujú dodatočným označením „Prodotto della montagna“ (Horský výrobok).

Zemepisná oblasť

Žiadosť obsahuje spresnenie výrazu horská oblasť: oblasti, ktoré sa nachádzajú v nadmorskej výške najmenej 600 metrov.

Metóda získavania

Žiadosť obsahuje údaje o krmivách, ktoré nie sú povolené na výkrm dobytka. V prípade bochníkov, ktoré sa označujú dodatočným označením „Horský výrobok“ sa zakazuje použitie akéhokoľvek silážneho krmiva.

Pre obidva druhy lisovaného a vyzretého syra „Asiago“ sa uvádza teplota, maximálna doba uchovania a zloženie mlieka určeného na spracovanie.

Pre obidva druhy syra „Asiago“ sa spresňujú fyzikálne a časové parametre týkajúce sa metódy získavania syra. V prípade výroby vyzretého syra „Asiago“ sa mlieko použité pri jeho výrobe prípadne obohatí o lyzozým (E 1105), toto však neplatí pre bochníky, ktoré sa označujú dodatočným označením „Horský výrobok“.

V súvislosti s vyzrievaním a uchovávaním syra sa udávajú aj presné technické parametre (teplota a vlhkosť), pri ktorých tieto procesy prebiehajú. Uvádza sa aj minimálna doba zretia pre zretý syr „Asiago“ (60 dní alebo 90 dní v prípade bochníkov, ktoré sa označujú dodatočným označením „Horský výrobok“).

Na účel lepšej identifikácie týchto bochníkov sa zavádza používanie očíslovaných kazeínových štítkov a na bočnú kôru (po obvode bochníka) syra sa vytlačí abecedné písmeno udávajúce mesiac výroby.

Celé bochníky syra „Asiago“ CHOP je možné porciovať a baliť v plátkoch, ktoré umožňujú viditeľnosť bočnej kôry bochníka. Ak sa pri porciovaní kôra láme a/alebo odpadáva, balenie sa musí vykonávať vo výrobnej oblasti s cieľom zabrániť spochybneniu záruky pravosti výrobku.

Označovanie etiketou

V žiadosti sa uvádzajú prípadné doplňujúce vymedzenia, ktoré sa používajú na označovanie obidvoch druhov syra „Asiago“ (čerstvý a vyzretý), ako aj rôzne stupne vyzretia vyzretého syra „asiago“ (stredne vyzretý, vyzretý, extra vyzretý), možnosť uvedenia na etikete skutočnosti, že nebol použitý lyzozým (E 1105), pravidlá pre používanie označenia „horský syr“, ktoré je rezervované pre bochníky vyrobené z horského mlieka v horských prevádzkach.

AKTUALIZOVANÝ SÚHRN

NARIADENIE RADY (ES) č. 510/2006

„ASIAGO“

Č. ES: IT/PDO/117/0001

CHOP ( X ) CHZO ( )

Tento súhrn má výlučne informatívny charakter. Záujemcovia si môžu na získanie podrobnejších informácií vyžiadať úplnú verziu špecifikácie od štátnych orgánov uvedených v časti 1 alebo od Európskej Komisie (1).

1.   Príslušné oddelenie v členskom štáte:

2.   Žiadajúca skupina:

3.   Druh výrobku:

Trieda 1.3 – SYR

4.   Špecifikácia (súhrn podmienok podľa článku 4, ods. 2)

4.1   Názov: „Asiago“

4.2   Opis: Chránené označenie pôvodu „Asiago“ je rezervované pre syr z polouvareného cesta, vyrobeného výlučne z kravského mlieka, získaného v súlade s výrobnou špecifikáciou, rozdeleného na dva druhy syra, lisovaný Asiago a vyzretý Asiago.

Bochníky syra „Asiago“ je po dosiahnutí minimálnej doby vyzretia výrobku možné povrchovo upraviť povolenými látkami podľa vnútroštátnych predpisov. Povrchová časť bochníkov (kôra) nie je vhodná na konzumáciu.

Povrchová úprava bochníkov musí v každom prípade umožniť čitateľnosť identifikačného kazeínového štítku bochníka a logo obsahujúce názov. Je zakázané vykonávať povrchové úpravy s farbiacimi a protiplesňovými látkami na bochníky syra Asiago, ktoré sa označujú doplnkovým označením „Horský výrobok“.

Celé bochníky syra CHOP „Asiago“ je možné porciovať a baliť v plátkoch, ktoré umožňujú viditeľnosť bočnej kôry bochníka.

4.3   Zemepisná oblasť: Syr CHOP „Asiago“ sa vyrába z mlieka hovädzích chovov, ktoré sa nachádzajú vo vymedzenej oblasti a v syrárňach, ktoré sa nachádzajú v tejto istej oblasti spadajúcej do správneho územia obcí provincie Vicenza, Trento, Padova a Treviso v súlade s údajmi uvedenými vo výrobnej špecifikácii. Vyššie uvedené oblasti, ktoré sa nachádzajú v nadmorskej výške najmenej 600 metrov, sa identifikujú ako horské oblasti.

4.4   Dôkaz o pôvode: Každá fáza výrobného procesu sa monitoruje. Kontrolný orgán spravuje zoznam výrobcov mlieka, zberné zariadenia, spracovateľov, zariadenia, v ktorých syr vyzrieva a baliace zariadenia syra bez kôry, ktoré podliehajú kontrolám uvedeným v špecifikácii a príslušnom kontrolnom pláne, s cieľom zaručiť sledovateľnosť a identifikáciu výrobku. V prípade zistenia nesúladu postupu a výrobku sa predaj výrobku s označením Asiago zakazuje.

4.5   Metóda získavania: Špecifikácia okrem toho uvádza, že krmivo dobytka, ktorého mlieko je určené na spracovanie na syr CHOP „Asiago“, nesmie obsahovať krmivá, ktoré sú zakázané vo výrobnej špecifikácii. Ak je mlieko určené na výrobu syra CHOP Asiago „Horský výrobok“, je tiež zakázaný výkrm akýmkoľvek silážnym krmivom.

Na výrobu lisovaného syra „Asiago“ sa používa mlieko spĺňajúce platné hygienické normy, pochádzajúce z 1 alebo 2 dojení, surové alebo pasterizované pri teplote 72 °C počas 15 sekúnd podľa platných predpisov. Na výrobu vyzretého syra „Asiago“ sa používa mlieko spĺňajúce platné hygienické normy, pochádzajúce z 2 dojení čiastočne odtučnených vyzrážaním alebo pochádzajúce z 2 dojení, z ktorých jedno je čiastočne odtučnené vyzrážaním alebo z jedného dojenia buď čiastočne odtučneného vyzrážaním, surového alebo termizovaného pri teplote 57/68 °C počas 15 sekúnd. Na výrobu syra CHOP „Asiago“„Horský výrobok“ je povolené použiť mlieko z 2 alebo 4 dojení, ktoré musí byť spracované do 18 hodín od získania, v prípade použitia mlieka z 2 dojení a do 24 hodín v prípade použitia mlieka zo štyroch dojení.

V prípade výroby vyzretého syra „Asiago“ sa mlieko použité pri jeho výrobe prípadne obohatí o lyzozým (E 1105) v rámci zákonných limitov. Použitie lyzozýmu je zakázané pri výrobe syra „Asiago“„horský výrobok“.

Minimálne vyzretie lisovaného syra Asiago je 20 dní od dátumu výroby; v prípade vyzretého syra Asiago je doba vyzretia 60 dní od posledného dňa mesiaca výroby; pre Asiago „horský výrobok“ je táto doba 90 dní od posledného dňa mesiaca výroby pre vyzretý Asiago a 30 dní pre výrobu lisovaného syra Asiago.

Vyzretie sa musí uskutočniť v rámci samotnej výrobnej oblasti.

Syr Asiago „horský výrobok“ musí byť vyzretý v podnikoch nachádzajúcich sa v horských oblastiach v zariadeniach, ktoré môžu dosiahnuť teplotné a vlhkostné podmienky stanovené podmienkami prírodného prostredia. Ak sa pri porciovaní kôra láme a/alebo odpadáva kôra, balenie, ktorým sa toto pôvodné označenie odstráni (kocky, plátky, atď.), sa musí vykonávať vo výrobnej oblasti s cieľom zaručiť sledovateľnosť výrobku výrobku. Syr Asiago vyrobený z mlieka pochádzajúceho z chovov nachádzajúcich sa v horskom území, spracovaný v syrárňach nachádzajúcich sa v horkej oblasti a vyzretý v horskej oblasti sa môže označovať doplňujúcim označením „horský výrobok“.

4.6   Prepojenie: Vďaka prírodným faktorom je vymedzená oblasť charakteristická výrazne homogénnymi klimatickými a pôdnymi vlastnosťami, ktoré ovplyvňujú krmivá určené na výkrm dojníc. Z ľudského hľadiska je zrejmé, že syr pochádza historicky z náhornej planiny Altopiano di Asiago a z dôvodu migrácie populácie spôsobenej vojnovými udalosťami prvej svetovej vojny sa rozšíril do susedných podhorských oblastí.

4.7   Kontrolný orgán: 

4.8   Označovanie: Všetky bochníky syra CHOP „Asiago“ sú identifikované pomocou očíslovaného kazeínového štítku a označené pomocou značkovacích syrových foriem, ktoré má v držbe príslušné ochranné konzorcium a ktoré sa poskytuje na použitie všetkým oprávneným osobám, obsahujúce logo zložené z názvu, ktoré je súčasťou výrobnej špecifikácie, alfanumerický kód výrobnej syrárne, názov označenia Asiago, opakované viackrát a s výškou 25 mm pre lisovaný Asiago a 20 mm pre vyzretý Asiago.

Bochníky vyzretého syra „Asiago“ obsahujú okrem toho na bočnej kôre výtlačok abecedného písmena uvádzajúceho mesiac výroby v súlade s ustanoveniami výrobnej špecifikácie. Bochníky syra Asiago „horský výrobok“ sa odlišujú že do značkovacích syrových foriem sa vložia slová „horský výrobok“, ktoré sa objavia na povrchu syra jedenkrát. Po skončení doby vyzrievania sa bochníky syra Asiago „horský výrobok“ ďalej označia tepelnou značkou, ktorá sa priloží na bočnú kôru. Táto značka sa vykonáva pomocou nástrojov, ktoré má vo vlastníctve príslušné ochranné konzorcium a ktoré sa poskytujú na použitie oprávneným syrárňam, obsahujúce logo opísané v špecifikácii.

Lisovaný syr „Asiago“ môže v etikete obsahovať tiež označenie „fresco“ (čerstvý).

Vyzretý syr „Asiago“ môže v etikete obsahovať tiež označenie „stagionato“ (odstáty).

Vyzretý syr „Asiago“, s vyzretím od 4 do 6 mesiacov, môže v etikete obsahovať tiež označenie „mezzano“ (stredne vyzretý).

Vyzretý syr „Asiago“, s vyzretím nad 10 mesiacov, môže v etikete obsahovať tiež označenie „vecchio“ (starý).

Vyzretý syr „Asiago“, s vyzretím nad 15 mesiacov, môže v etikete obsahovať tiež označenie „stravecchio“ (veľmi starý).

V označení sa povoľuje uviesť prípadné nepoužitie lyzozýmu (E 1105).

Prípadné etikety, známky, sieťotlače, atď. obsahujúce označenie výrobných podnikov musia vždy umožniť úplnú čitateľnosť označení, ktoré tvoria CHOP „Asiago“ (označovanie pomocou značkovacích foriem) a kazeínových identifikačných štítkov bochníkov syra „Asiago“.

4.9   Vnútroštátne požiadavky: —

----

(1)  Európska komisia, Generálne riaditeľstvo pre poľnohospodárstvo a rozvoj vidieka, Politika kvality poľnohospodárskych výrobkov, B-1049 Brusel.

(2)  Tieto údaje sa týkajú syra získaného z tepelne spracovaného mlieka.

----

----

Oznámenie francúzskej vlády týkajúce sa smernice Európskeho parlamentu a Rady 94/22/ES z 30. mája 1994 o podmienkach udeľovania a používania povolení na vyhľadávanie, prieskum a ťažbu uhľovodíkov (1)

(Stanovisko k žiadosti o výlučné povolenie na vyhľadávanie tekutých alebo plynných uhľovodíkov nazývané „Permis de Juan de Nova Maritime Profond“)

(Text s významom pre EHP)

(2006/C 321/09)

Žiadosťou zo 6. apríla 2006 spoločnosti Marex Petroleum Corporation (dba Marex, Inc.) so sídlom na 11711 Memorial Drive, Suite 258, Texas 77024 Houston (USA), a Roc Oil Company Limited so sídlom na 1 Market Street, Level 14, Sydney 2000 NSW (Austrália), podali žiadosť o výlučné povolenie na päťročné obdobie na vyhľadávanie tekutých alebo plynných uhľovodíkov nazývané „povolenie de Juan de Nova Maritime Profond“ na území s neurčenou rozlohou približne 62 000 km štvorcových, ktoré sa týka morského podložia výhradnej hospodárskej oblasti francúzskeho ostrova Juan de Nova.

Obvod tohto povolenia je určený:

Podávanie žiadostí a kritériá prideľovania

Žiadatelia, ktorí podávajú počiatočnú žiadosť a konkurenčné žiadosti, musia spĺňať podmienky, ktoré sa stanovujú v článkoch 3 a 4 zmeneného a doplneného dekrétu 95-427 z 19. apríla 1995 o oprávneniach na ťažbu (Úradný vestník Francúzskej republiky z 22. apríla 1995), ktorého účinnosť sa zachovala článkom 63 dekrétu 2006-648 z 2. júna 2006 o oprávneniach na ťažbu a o oprávneniach na podzemné skladovanie.

Spoločnosti, ktoré majú záujem o toto povolenie, môžu v časovej lehote deväťdesiat dní po uverejnení tohto stanoviska predložiť konkurenčnú žiadosť podľa podmienok uvedených v „Stanovisku o získaní oprávnení na ťažbu uhľovodíkov vo Francúzsku“, uverejnenom v Úradnom vestníku Európskych spoločenstiev C 374 z 30. decembra 1994 na strane 11 a stanovených zmeneným a doplneným dekrétom 95-427 z 19. apríla. Konkurenčné žiadosti treba poslať na ministerstvo, ktoré spravuje bane, na nižšie uvedenú adresu.

Rozhodnutia o počiatočnej žiadosti a o konkurenčných žiadostiach sa uskutočnia podľa kritérií prideľovania oprávnení na ťažbu určených v článku 5 uvedeného dekrétu v lehote dvoch rokov odo dňa prijatia počiatočnej žiadosti francúzskymi orgánmi, čiže najneskôr 10. apríla 2008.

Podmienky a požiadavky týkajúce sa výkonu činnosti a jej ukončenia.

Žiadatelia sa odkazujú na články 79 a 79.1 ťažobného kódexu a na dekrét č. 2006-649 z 2. júna 2006 o ťažobných prácach, prácach podzemného skladovania a o poriadku pre bane a podzemné skladovanie. (Úradný vestník Francúzskej republiky z 3. júna 2006).

Doplňujúce informácie sú k dispozícii na Ministerstve hospodárstva, financií a priemyslu (generálne riaditeľstvo pre energiu a suroviny, riaditeľstvo energetických zdrojov a nerastov, kancelária pre banskú legislatívu) 61, boulevard Vincent-Auriol, Télédoc 133, F-75703 Paríž Cedex 13, Francúzsko [telefón: (33) 144 97 23 02, fax: (33) 144 97 05 70].

Právne a regulačné ustanovenia uvedené vyššie je možné nájsť na internetovej stránke:

Légifrance http://www.legifrance.gouv.fr

----

(1)Ú. v. ES L 164, 30.6.1994.

----

----

Predbežné oznámenie o koncentrácii

(Prípad č. COMP/M.4441 — EN+/Glencore/Sual/UC Rusal)

(Text s významom pre EHP)

(2006/C 321/10)

----

(1)Ú. v. EÚ L 24, 29.1.2004, s. 1.

----

----

Informačný postup — Technické pravidlá

(Text s významom pre EHP)

(2006/C 321/11)

Smernica Európskeho parlamentu a Rady č. 98/34/ES z 22. júna 1998, ktorá stanovuje postup pre poskytovanie informácií v oblasti technických noriem a predpisov a pravidiel pre služby informačnej spoločnosti. (Ú. v. ES L 204, 21.7.1998, s. 37; Ú. v. ES L 217, 5.8.1998, s. 18).

Oznámenia o navrhovaných národných technických pravidlách, ktoré obdržala Komisia

Komisia upozorňuje na rozsudok vynesený 30. apríla 1996 v prípade „CIA Security“ (C-194/94 – ECR I, s. 2201), v ktorom Súdny dvor rozhodol, že články 8 a 9 smernice 98/34/ES (pôvodne 83/189/EHS) sa majú interpretovať v tom zmysle, že jednotlivci sa na ne môžu odvolávať pred národnými súdmi a tie musia upustiť od uplatňovania národných technických predpisov, ktoré neboli oznámené v súlade s touto smernicou.

Tento rozsudok potvrdzuje oznámenie Komisie z 1. októbra 1986 (Ú. v. ES C 245, 1.10.1986, s. 4).

Rovnako nedodržanie oznamovacej povinnosti spôsobí, že príslušné technické predpisy budú neaplikovateľné, a teda nevynútiteľné voči jednotlivcom.

Ďalšie informácie ohľadom oznamovacieho postupu môžete získať na adresách:

alebo na webovej stránke: http://ec.europa.eu/enterprise/tris/.

V prípade, že potrebujete ďalšie informácie ohľadom oznamov, kontaktujte príslušné národné inštitúcie, zoznam ktorých uvádzame nižšie:

ZOZNAM NÁRODNÝCH INŠTITÚCIÍ, ZODPOVEDÝCH ZA VYKONÁVANIE SMERNICE 98/34/ES

BELGICKO

ČESKÁ REPUBLIKA

DÁNSKO

NEMECKO

ESTÓNSKO

GRÉCKO

ŠPANIELSKO

FRANCÚZSKO

ÍRSKO

TALIANSKO

CYPRUS

LOTYŠSKO

LITVA

LUXEMBURSKO

MAĎARSKO

MALTA

HOLANDSKO

RAKÚSKO

POĽSKO

PORTUGALSKO

SLOVINSKO

SLOVENSKO

FÍNSKO

ŠVÉDSKO

SPOJENÉ KRÁĽOVSTVO

EFTA – ESA

TURECKO

----

(1)  Rok – registračné číslo – členský štát pôvodu.

(2)  Obdobie, počas ktorého návrh nesmie byť prijatý.

(3)  Žiadna lehota na pripomienky, keďže Komisia uznala dôvody oznamujúceho členského štátu na naliehavé prijatie.

(4)  Žiadna lehota na pripomienky, keďže opatrenie sa týka technickej špecifikácie alebo iných požiadaviek či pravidiel pre služby, ktoré súvisia s fiškálnymi alebo finančnými opatreniami v súlade s treťou zarážkou druhého odseku čl. 1 ods. 11 smernice 98/34/ES.

(5)  Informačný postup je uzavretý.

----

----

Oznámenie Komisie podľa článku 4 ods. 1 písm. a) nariadenia Rady (EHS) č. 2408/92

Zmena a doplnenie záväzkov verejnej služby uložených na určité pravidelné letecké služby v Španielsku

(Text s významom pre EHP)

(2006/C 321/12)

Španielska vláda sa rozhodla uplatniť ustanovenia článku 4 ods. 1 písm. a) nariadenia Rady (EHS) č. 2408/92 z 23. júla 1992 a zmeniť a doplniť záväzky verejnej služby uložené na pravidelné letecké služby na Kanárskych ostrovoch uverejnené v Ú. v. EÚ C 255 z 21. októbra 2006.

Referečná cena za jednosmernú cestu na každej trase bude táto:

Ostatné požiadavky týkajúce sa záväzkov verejnej služby uverejnené Ú. v. EÚ C 255 z 21. októbra 2006 ostali nezmenené.

----

----

Predbežné oznámenie o koncentrácii

(Prípad č. COMP/M.4484 — Danske Bank/Sampo Bank)

(Text s významom pre EHP)

(2006/C 321/13)

----

(1)Ú. v. EÚ L 24, 29.1.2004, s. 1.

----

Európsky dozorný úradník pre ochranu údajov

----

Stanovisko európskeho dozorného úradníka pre ochranu údajov k návrhu nariadenia Európskeho parlamentu a Rady, ktorým sa menia a dopĺňajú Spoločné konzulárne pokyny o vízach pre diplomatické misie a konzulárne úrady, pokiaľ ide o zavedenie biometrických identifikačných znakov vrátane ustanovení o organizácii prijímania a spracovania žiadostí o víza — 2006/0088 (COD)

(2006/C 321/14)

EURÓPSKY DOZORNÝ ÚRADNÍK PRE OCHRANU ÚDAJOV

so zreteľom na Zmluvu o založení Európskeho spoločenstva, a najmä na jej článok 286,

so zreteľom na Chartu základných práv Európskej únie, a najmä na jej článok 8,

so zreteľom na smernicu Európskeho parlamentu a Rady 95/46/ES z 24. októbra 1995 o ochrane fyzických osôb pri spracovaní osobných údajov a o voľnom pohybe týchto údajov,

so zreteľom na nariadenie Európskeho parlamentu a Rady (ES) č. 45/2001 z 18. decembra 2000 o ochrane jednotlivcov so zreteľom na spracovanie osobných údajov inštitúciami a orgánmi Spoločenstva a o voľnom pohybe takýchto údajov, a najmä na jeho článok 41,

so zreteľom na žiadosť Komisie o stanovisko v súlade s článkom 28 ods. 2 nariadenia (ES) č. 45/2001, ktorá bola prijatá 26. mája 2005,

PRIJAL TOTO STANOVISKO:

1.   ÚVOD

Navrhované nariadenie má dva hlavné ciele, ktoré oba súvisia so zavádzaním vízového informačného systému:

Tieto dva ciele vyvolávajú z hľadiska ochrany údajov rozdielne otázky a budeme sa nimi zaoberať samostatne, aj keď tvoria súčasť jedného návrhu.

Cieľom súčasného návrhu je zmeniť a doplniť Spoločné konzulárne pokyny (CCI). CCI prijal výkonný výbor vytvorený na základe dohovoru, ktorým sa vykonáva schengenská dohoda zo 14. júna 1985. Ako súčasť schengenského acquis sa vložili do právnych predpisov EÚ protokolom priloženým k Amsterdamskej zmluve a odvtedy sa niekoľko ráz zmenili a doplnili. CCI sa publikovali v roku 2000 aj napriek tomu, že viacero zmien a doplnení ostáva tajných. Pokiaľ ide o ich obsah, v zásade predstavujú príručku praktických pravidiel vydávania víz pre krátkodobý pobyt. Obsahujú ustanovenia o preskúmaní žiadostí, rozhodovacom postupe, o vypĺňaní vízových nálepiek atď.

2.   POUŽITIE BIOMETRICKÝCH ZNAKOV

2.1.   Úvodná poznámka špecifický charakter biometrických údajov

V návrhu o VIS (1), ktorý Komisia predložila 28. decembra 2004, sa uvádza, že členské štáty zavedú odtlačky prstov a fotografie ako biometrické identifikačné znaky VIS na účely overenia a/alebo identifikácie. Cieľom súčasného návrhu nariadenia Európskeho parlamentu a Rady, ktorým sa mení a dopĺňa CCI, je poskytnúť právny základ pre zhromažďovanie biometrických identifikačných znakov.

EDPS poskytol k návrhu o VIS stanovisko 23. marca 2005 (2). V tomto stanovisku zdôraznil dôležitosť zabezpečiť spracúvanie biometrických údajov vzhľadom na ich osobitné charakteristiky všetkými potrebnými opatreniami (3):

„Použitie biometrických údajov v informačnom systéme nikdy nie je bezvýznamná voľba, najmä ak sa príslušný systém týka takého veľkého poètu jednotlivcov. Neodvolateľne mení vzťah medzi telom a totožnosťou tým, že robí prístrojovo snímateľné charakteristiky ľudského tela, ktoré sa dajú ďalej použiť. Aj keď biometrické charakteristiky sa nedajú čítať ľudským okom, stále ich môžu čítať a využívať príslušné nástroje, kamkoľvek osoba ide.“

Podľa názoru EDPS by sa v dôsledku citlivej povahy biometrických údajov mala povinnosť používať tieto údaje zaviesť len po podrobnom zhodnotení rizík, pričom by sa mal dodržiavať taký postup, ktorý umožní úplnú demokratickú kontrolu. Pri preskúmaní súčasného návrhu vychádzal EDPS z týchto myšlienok.

2.2.   Kontext návrhu

V dôsledku kontextu, v ktorom sa návrh predkladá, sú okolnosti ešte citlivejšie. Navrhované nariadenie nemožno vnímať izolovane od vývoja iných veľkých informačných systémov a všeobecnej tendencie smerujúcej k interoperabilite medzi informačnými systémami. To sa okrem iného spomína v oznámení Komisie z 24. novembra 2005 o zlepšení efektívnosti, posilňovaní interoperability a synergií medzi európskymi databázami v oblasti spravodlivosti a vnútorných vecí (4).

Rozhodnutie, ktoré sa v danej situácii na daný účel prijme, bude mať preto pravdepodobne vplyv na vývoj a používanie iných systémov vytvorených na iné účely. Konkrétne by sa biometrické údaje, a to pravdepodobne aj vrátane údajov zhromaždených na účely zavedenia vízovej politiky, dali použiť, keď už budú k dispozícii, aj v iných situáciách. To sa netýka len rámca SIS, ale s najväčšou pravdepodobnosťou aj Europolu a FRONTEX-u.

2.3.   Povinnosť poskytnúť odtlačky prstov

V dôvodovej správe k tomuto návrhu sa uvádza: „Keďže získavanie biometrických znakov bude od teraz súčasťou postupu vydávania víz, je potrebné zmeniť a doplniť Spoločné konzulárne pokyny s cieľom vytvoriť právny základ takéhoto opatrenia.“

EDPS namieta proti rozhodnutiu zákonodarcu vložiť ustanovenia o tom, či udeliť alebo neudeliť niektorým osobám alebo skupinám osôb výnimku z povinnosti poskytnúť odtlačky prstov, do CCI a nie do samotného nariadenia o VIS. Po prvé, tieto ustanovenia majú významný vplyv na súkromný život veľkého počtu osôb a mala by sa nimi zaoberať skôr primárna legislatíva ako pokyny prevažne technického rázu. Po druhé, z dôvodov zrozumiteľnosti právneho režimu by bolo vhodnejšie riešiť tieto otázky v tom istom predpise, ktorým sa ustanovuje samotný informačný systém.

2.4.   Výnimky z odoberania odtlačkov prstov

Túto obavu veľmi dobre ilustruje otázka kategórií osôb, ktoré sú vyňaté z povinnosti poskytnúť odtlačky prstov, a to najmä prípad malých detí.

Pripustenie odoberania odtlačkov prstov malých detí by sa malo prerokovať v súvislosti s tým, na čo má VIS slúžiť. Inými slovami, povinnosť odobratia biometrických identifikačných znakov v prípade niektorých kategórií osôb alebo vyňatie týchto osôb z tejto povinnosti musí v rámci vízovej politiky a príslušných cieľov uvedených v návrhu o VIS predstavovať primerané opatrenie. Táto primeranosť by sa mala posúdiť demokratickým postupom.

Rovnako by sa mala zhodnotiť aj v súvislosti s použitím odtlačkov prstov uvedeným v návrhu o VIS. Biometrické znaky sa budú používať na účely overenia alebo identifikácie: z technického hľadiska sa biometrický identifikačný znak môže považovať za vhodný na jeden a nevhodný na druhý účel. Spracovanie odtlačkov prstov detí mladších ako 14 rokov sa zvyčajne považuje za spoľahlivé len na účely overenia. Toto by malo mať vplyv na analýzu návrhu, ale opäť by sa nevyhnutné prvky mali nachádzať v návrhu o VIS (pričom sa o nich ešte nerozhodlo).

Záverom EDPS odporúča, aby sa striktne upravili výnimky z odoberania biometrických identifikačných znakov s cieľom dosiahnuť zrozumiteľnosť a konzistentnosť. Úprava odoberania biometrických identifikačných znakov a v tomto prípade predovšetkým odtlačkov prstov by sa mala považovať za vedľajšiu k hlavnému právnemu nástroju, a preto by sa mala riešiť v hlavnom dokumente.

2.5.   Vek žiadateľov o víza

V návrhu sa uvádza, že z povinnosti poskytnúť odtlačky prstov budú vyňaté len deti vo veku do 6 rokov. Tu sa otvára veľa otázok (bez ohľadu na to, či sa toto ustanovenie uvedie v návrhu o VIS alebo CCI).

EDPS sa v prvom rade domnieva, že všeobecné odoberanie odtlačkov prstov detí sa nemôže považovať za obyčajnú technickú záležitosť, ale vyžaduje si serióznu demokratickú diskusiu v príslušných inštitúciách. Takéto rozhodnutie by nemalo vychádzať len z technickej uskutočniteľnosti, ale taktiež prinajmenšom z toho, aký prínos bude predstavovať pri vykonávaní VIS. Zdá sa však, že s výnimkou niekoľkých málo štátov sa o tejto téme v súčasnosti verejne nediskutuje, čo je nanajvýš poľutovaniahodné.

Je potrebné pripomenúť, že systém VIS sa v zásade zavádza s cieľom uľahčiť vízový postup cestujúcim bona fide (čo predstavuje väčšinu cestujúcich). Z tohto dôvodu by sa mali zohľadniť otázky vhodnosti a ergonómie. (7) Používanie biometrických identifikačných znakov pri podávaní žiadostí o víza alebo hraničnej kontrole by nemalo pôsobiť deťom výrazné ťažkosti pri plnení príslušných požiadaviek.

A nakoniec je potrebné pripomenúť, že všetky biometrické identifikačné systémy majú technické nedokonalosti. Odborná literatúra neposkytuje dostatočné dôkazy, že by odtlačky prstov detí do veku 14 rokov umožňovali spoľahlivú identifikáciu. Jediné doterajšie skúsenosti získané na širokej vzorke poskytuje systém Eurodac a systém US-Visit. Je zaujímavé, že oba systémy využívajú odtlačky prstov u detí vo veku od 14 rokov. Zmysel používania odtlačkov prstov u detí pod touto vekovou hranicou by sa mal potvrdiť štúdiami, ktoré preukážu presnosť a užitočnosť v kontexte takej rozsiahlej databázy, akou je VIS.

Každopádne by bolo vhodné používať odtlačky prstov detí skôr pri porovnávaní dvoch údajov ako pri porovnávaní s mnohými údajmi. Toto by sa malo výslovne upraviť.

Záverom možno skonštatovať, že väčšina uvedených úvah vyššie sa netýka len detí, ale aj starších ľudí. Presnosť a použiteľnosť odtlačkov prstov sa vekom znižuje (8), pričom osobitnú dôležitosť zohrávajú aj aspekty vhodnosti a ergonómie.

2.6.   Fotografie

To isté možno povedať o používaní fotografií, pri ktorých sa ani v tomto návrhu, ani v návrhu o VIS nepredpokladá nijaké vekové obmedzenie. Možno však položiť otázku, či sú fotografie detí, ktoré ešte nenadobudli dospelé črty, skutočne užitočné či už na identifikačné účely, alebo na účely overenia vôbec.

Rozoznávanie tvárí detí (buď automatické v budúcnosti, alebo uskutočnené človekom) na základe referenčných fotografií spred niekoľkých rokov bude pravdepodobne spôsobovať problémy. Aj keby technológie v oblasti rozoznávania tvárí dosiahli výrazný pokrok, je veľmi nepravdepodobné, že počítačový program bude v blízkej budúcnosti schopný kompenzovať vplyv rastu na detskú tvár. Preto by sa malo v nariadení o VIS jasne uviesť, že pokiaľ nebude technológia rozoznávania tvárí dostatočne spoľahlivá, pričom je potrebné mať na pamäti, že v prípade detí to bude pravdepodobne až vo vzdialenejšej budúcnosti, fotografie sa môžu pri overovaní alebo identifikácii osôb použiť len ako doplňujúci prvok.

Vo všeobecnosti možno skonštatovať, že v prípade oboch biometrických identifikačných znakov EDPS odporúča seriózne zváženie otázky, či výhody (boj proti nezákonnej imigrácii a pašovaniu detí) prevažujú nad vyššie uvedenými nedostatkami.

2.7.   Iné výnimky

V návrhu sa uvádza, že žiadatelia, „od ktorých je fyzicky nemožné odobrať odtlačky prstov“ by mali byť z požiadavky poskytnúť odtlačky prstov vyňatí.

EDPS už vo svojom stanovisku k návrhu o VIS zdôraznil, že toto sa týka významného počtu osôb: podľa všetkého až 5 % populácie nebude schopných sa zaregistrovať. Pri databáze s 20 000 000 vstupmi ročne to znamená 1 000 000 prípadov s ťažkosťami pri registrácii za rok. Na túto skutočnosť by sa nemalo pri analýze návrhu zabúdať. EDPS okrem iného trval na nevyhnutnosti efektívnych alternatívnych postupov:

„Mali by byť k dispozícii záložné postupy na vytvorenie dôležitých bezpečnostných opatrení na zavedenie biometrie, keďže nie sú všetkým dostupné, ani úplne presné. Tieto postupy by sa mali vykonať a použiť, aby sa rešpektovala dôstojnosť osôb, ktoré sa nemohli úspešne zúčastniť na registračnom procese, a aby sa zabránilo preneseniu záťaže nedokonalosti systému na nich.“

Navrhované nariadenie v týchto prípadoch ustanovuje uvedenie záznamu „neuplatňuje sa“ do VIS. Toto je samozrejme vítané. Na druhej strane však možno vyjadriť obavy, že neschopnosť zaregistrovať sa by mohla ľahšie viesť k zamietnutiu víz. Je neakceptovateľné, ak vysoké percento neschopnosti registrácie povedie k zamietnutiu víz.

Do nariadenia o VIS by sa preto malo vložiť ustanovenie o tom, že nemožnosť zaregistrovať sa nesmie pri vydávaní víz automaticky viesť k negatívnemu stanovisku. Táto otázka by sa mala na účely jej riešenia osobitne sledovať pri vykazovaní, ktoré sa v nariadení o VIS predpokladá: mal by sa sledovať vysoký počet zamietnutých žiadostí o víza v súvislosti s fyzickou nemožnosťou zaregistrovať sa.

3.   OUTSOURCING ŽIADOSTÍ O VÍZA

S cieľom znížiť zaťaženie jednotlivých členských štátov (spôsobené okrem iného nákladmi na nákup a údržbu vybavenia) ustanovuje návrh niekoľko možných mechanizmov spolupráce:

Návrh sa obsiahlo zaoberá tým, že je možné vybrať iba spoľahlivých externých poskytovateľov služieb a že títo poskytovatelia služieb musia prijať všetky nevyhnutné opatrenia na zabezpečenie pred „náhodným alebo nezákonným poškodením alebo náhodnou stratou, zmenou, neoprávneným poskytnutím alebo sprístupnením (...)“. (Článok 1.B.2 návrhu)

Toto ustanovenie, čo sa týka ochrany údajov, je navrhnuté veľmi starostlivo a pozorne, čo EDPS víta. Ale nechať spracovanie žiadostí o víza na externého poskytovateľa služieb v tretej krajine má niekoľko dôsledkov na ochranu (niekedy veľmi citlivých) údajov, ktoré sa pri vydávaní víz zhromažďujú.

EDPS vyzdvihuje najmä to, že:

Každá zmluva s externým poskytovateľom služieb by preto mala ustanovovať nevyhnutné mechanizmy na zabezpečenie dodržiavania požiadaviek na ochranu údajov vrátane externých auditov, pravidelných kontrol na mieste, vykazovania a mechanizmov zabezpečenia zodpovednosti zmluvnej strany v prípade porušenia legislatívy o ochrane súkromia vrátane povinnosti odškodniť osoby v prípade, že v dôsledku činnosti poskytovateľa služieb utrpeli ujmu.

Okrem týchto obáv je potrebné si uvedomiť, a to je možno ešte dôležitejšie, že členské štáty nebudú schopné zaručiť ochranu externého spracovania údajov (alebo spracovania údajov uskutočneného v spoločnom žiadateľskom centre, ak sa toto spracovanie vykonáva mimo diplomatických priestorov) pred možným zásahom (napr. prehliadkou alebo zabavením) orgánov verejnej moci krajiny žiadateľa (9).

Na externých poskytovateľov služieb sa bude samozrejme aj napriek všetkým ostatným zmluvným ustanoveniam uplatňovať vnútroštátne právo tretej krajiny, v ktorej sú usadení. Nedávne udalosti týkajúce sa prístupu orgánov tretej krajiny k finančným údajom spracúvaným spoločnosťou z EÚ ukazujú, že riziko zďaleka nie je len teoretické. Taktiež je tu významné riziko, že v niektorých tretích krajinách existujú osoby, ktoré by rady vedeli, ktorí z občanov týchto krajín požiadali o víza (s cieľom politickej kontroly opozície a disidentov). Pracovníci súkromnej spoločnosti, t. j. vo väčšine prípadov miestni zamestnanci, by neboli schopní odolávať tlaku vlády a orgánov činných v trestnom konaní krajiny žiadateľa, ktoré by od nich žiadali informácie.

Toto predstavuje hlavnú slabinu uvedeného systému v porovnaní so spracovaním údajov v priestoroch konzulárneho úradu alebo diplomatickej misie. V takom prípade by boli údaje chránené podľa Viedenského dohovoru o diplomatických stykoch z 18. apríla 1961. V článku 21 tohto dohovoru sa ustanovuje, že:

„Priestory misie sú nedotknuteľné. Agenti prijímajúceho štátu do nich nesmú vstúpiť okrem prípadu, keď k tomu dá súhlas vedúci misie. (...) Priestory misie, jej zariadenie a ostatný majetok, ako aj jej dopravné prostriedky požívajú imunitu voči prehliadke, zabaveniu, zadržaniu alebo exekúcii.“

Okrem toho by sa podľa článku 4 ods. 1 písm. b) smernice 95/46/ES na spracovanie osobných údajov výslovne vzťahovali aj vnútroštátne ustanovenia, ktorými sa táto smernica vykonáva, čím by sa ochrana ešte posilnila.

Preto sa zdá byť jasné, že jediným účinným spôsobom ochrany údajov týkajúcich sa žiadateľov o víza a ich ručiteľov (občania EÚ alebo spoločnosti) je zabezpečiť im ochranu podľa Viedenského dohovoru. To znamená, že údaje by sa mali spracúvať v priestoroch pod diplomatickou ochranou. To by nebránilo členským štátom, aby na spracovanie žiadostí o víza využívali externých dodávateľov, pokiaľ tieto externé zmluvné strany môžu vykonávať túto činnosť v priestoroch diplomatickej misie. Toto by sa rovnako vzťahovalo aj na spoločné žiadateľské centrá.

EDPS preto neodporúča možnosť, aby údaje spracúvali externí poskytovatelia služieb, ako sa to predpokladá na strane 15 návrhu – nový bod 1.B.1 písm. b). V tejto súvislosti sú akceptovateľnými možnosťami sú:

4.   ZÁVER

EDPS víta skutočnosť, že tento návrh, ktorým sa menia a dopĺňajú Spoločné konzulárne pokyny, sa má prijať v rámci spolurozhodovania, čím sa rozširuje demokratické preskúmanie v oblasti, ktorá si to skutočne vyžaduje.

Čo sa týka podstaty návrhu, EDPS navrhuje:

V Bruseli 27. októbra 2006

Peter HUSTINX

Európsky dozorný úradník pre ochranu údajov

----

(1)  Návrh nariadenia Európskeho parlamentu a Rady o vízovom informačnom systéme (VIS) a výmene údajov o krátkodobých vízach medzi členskými štátmi (KOM(2004)835, konečné znenie), ktorý Komisia predložila 28. decembra 2004.

(2)  Stanovisko z 23. marca 2005 k návrhu nariadenia Európskeho parlamentu a Rady o vízovom informačnom systéme (VIS) a výmene údajov o krátkodobých vízach medzi členskými štátmi, Ú. v. EÚ C 181, 23.7.2005, s. 13.

(3)„[Biometrické údaje] poskytujú kvázi-absolútnu charakteristickú zvláštnosť, t. j. každá fyzická osoba má jedinečnú biometriu. Takmer nikdy sa v priebehu života človeka nemenia, čo týmto charakteristikám zabezpečuje trvalosť. Každý má rovnaké fyzické ‚prvky’, čo tiež dáva biometrii rozmer univerzálnosti.“

(4)  KOM(2005) 597, konečné znenie.

(5)  Skutočnosť, že právny základ je iný (článok 62 ods. 2 písm. b) bod (ii) v prípade CCI a článok 66 v prípade návrhu VIS) nebráni zákonodarcovi, aby sa touto záležitosťou zaoberal v tom istom predpise.

(6)  Dôvodová správa, strana 5.

(7)  Ako sa podčiarkuje v štúdii, ktorú si dala vypracovať holandská vláda, v J. E. DEN HARTOGH a kol.: How do you measure a child? A study into the use of biometrics in children, 2005, TNO.

(8)  Pozri napr. A. HICKLIN a R. KHANNA: The Role of Data Quality in Biometric Systems, MTS, 9. februára 2006.

(9)  Tento problém už existuje v súvislosti so spracovaním žiadostí cestovnými kanceláriami; je však ešte citlivejší v prípade používania biometrických údajov a taktiež preto, lebo využitie cestovných kancelárií nie je povinné.

----

II Prípravné akty prijaté v súlade s hlavou VI Zmluvy o založení Európskej únie

----

Iniciatíva Rakúskej republiky na účely prijatia rozhodnutia Rady o zlepšení spolupráce medzi osobitnými zásahovými jednotkami členských štátov Európskej únie v krízových situáciách

(2006/C 321/15)

RADA EURÓPSKEJ ÚNIE,

so zreteľom na Zmluvu o Európskej únii, a najmä na jej článok 30, článok 32 a článok 34 ods. 2 písm. c),

so zreteľom na iniciatívu Rakúskej republiky (1),

so zreteľom na stanovisko Európskeho parlamentu (2),

keďže:

ROZHODLA TAKTO:

Článok 1

Predmet úpravy

Toto rozhodnutie stanovuje všeobecné pravidlá a podmienky, ktoré umožňujú osobitným zásahovým jednotkám jedného členského štátu poskytovať pomoc a/alebo pôsobiť na území iného členského štátu (ďalej len „žiadajúci členský štát“) v prípadoch, keď ich iný členský štát požiada a keď s tým súhlasia, s cieľom riešiť krízovú situáciu.

Článok 2

Vymedzenie pojmov

Na účely tohto rozhodnutia:

Článok 3

Pomoc inému členskému štátu

1.   Členský štát môže s cieľom riešiť krízovú situáciu požiadať o pomoc zo strany osobitnej zásahovej jednotky iného členského štátu. Členský štát môže takúto požiadavku prijať alebo odmietnuť alebo môže navrhnúť iný druh pomoci.

2.   Pomoc môže pod podmienkou dohody medzi dotknutými členskými štátmi pozostávať z poskytnutia vybavenia alebo odborných vedomostí žiadajúcemu členskému štátu alebo uskutočnenia činnosti na území tohto členského štátu.

3.   V prípade akcií na území žiadajúceho štátu, príslušníci osobitej zásahovej jednotky, ktorá poskytuje pomoc:

Článok 4

Všeobecné pravidlá o zodpovednosti

1.   Ak príslušníci osobitej zásahovej jednotky členského štátu pôsobia v súlade s týmto rozhodnutím na území iného členského štátu, je tento členský štát zodpovedný za každú škodu, ktorú počas svojej činnosti spôsobia.

2.   Odchylne od odseku1, ak škoda vznikne v dôsledku činnosti, ktorá bola v rozpore s pokynmi žiadajúceho členského štátu alebo presahovala právomoci dotknutých príslušníkov osobitej zásahovej jednotky v rámci ich vnútroštátneho práva, uplatňujú sa tieto pravidlá:

Článok 5

Trestná zodpovednosť

Počas operácií uvedených v článku 3 sa príslušníci osobitej zásahovej jednotky, ktorí pôsobia na území iného členského štátu, vo vzťahu k trestným činom, ktoré boli spáchané proti nim alebo ktoré spáchali, považujú za príslušníkov osobitej zásahovej jednotky tohto členského štátu.

Článok 6

Stretnutia a spoločná odborná príprava

Členské štáty zabezpečia, aby ich príslušné orgány podľa potreby organizovali stretnutia a spoločnú odbornú prípravu a výcvik na účely výmeny skúseností, odborných znalostí a všeobecných, praktických a technických informácií o poskytovaní pomoci v krízových situáciách.

Článok 7

Náklady

Každý členský štát znáša svoje vlastné náklady, pokiaľ sa dotknuté členské štáty nedohodnú inak.

Článok 8

Vzťah k iným nástrojom

1.   Členské štáty môžu naďalej uplatňovať bilaterálne alebo multilaterálne dohody alebo dojednania platné ... (3), pokiaľ takéto dohody alebo dojednania umožňujú, aby členské štáty rozširovali alebo rozvíjali ciele tohto rozhodnutia.

2.   Členské štáty môžu po ... (3) uzatvárať alebo uvádzať do platnosti bilaterálne alebo multilaterálne dohody alebo dojednania, pokiaľ takéto dohody alebo dojednania umožňujú, aby členské štáty rozširovali alebo rozvíjali ciele tohto rozhodnutia.

3.   Dohody a dojednania uvedené v odsekoch 1 a 2 nesmú v žiadnom prípade ovplyvniť vzťahy s členskými štátmi, ktoré nie sú ich zmluvnými stranami.

4.   Členské štáty informujú Radu a Komisiu o dohodách alebo dojednaniach uvedených v odsekoch 1 a 2.

Článok 9

Záverečné ustanovenia

Každý členský štát do ... (3) uvedie vo vyhlásení uloženom na Generálnom sekretariáte Rady, ktoré orgány zahŕňa pojem osobitná zásahová jednotka a ktoré príslušné orgány môžu požadovať a udeliť povolenia na poskytovanie pomoci ako je uvedené v článku 3. Každé takéto vyhlásenie možno kedykoľvek zmeniť.

Článok 10

Nadobudnutie účinnosti

Toto rozhodnutie nadobúda účinnosť ... (4).

V Bruseli ...

Za Radu

predseda

...

----

(1)  Ú. v. EÚ C ...

(2)  Stanovisko z ... (zatiaľ neuverejnené v úradnom vestníku).

(3)  ...

(4)  ...

----

----

OZNÁMENIE ČITATEĽOM

Od 1. januára 2007 sa mení štruktúra úradného vestníka s cieľom poskytnúť prehľadnejšiu klasifikáciu uverejňovaných aktov pri zachovaní nevyhnutnej kontinuity.

Novú štruktúru spolu s príkladmi ilustrujúcimi jej použitie pri triedení aktov možno pozrieť na webovej stránke EUR-Lexu na tejto adrese:

http://eur-lex.europa.eu/sk/index.htm

----